#### ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 23 august 2016, în şedinţa de indata**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

Ora 15,00

Doamna Jitaru Irina, secretarul municipiului Pascani, în conformitate cu prevederile Legii 215/2001, privind administraţia publica, republicata, cu modificarile şi completarile ulterioare şi a Regulamentului de organizare şi funcţionare a Consiliului Local, deschide lucrarile sedinţei extraordinare, convocata in conformitate cu art. 39, alin. (4) din Legea 215/2001, a administratiei publice locale, republicata, cu modificarile si completarile ulterioare, aratand ca este legal constituita, motivat de faptul ca din cei 19 consilieri locali in functie, sunt prezenţi 16 consilieri. Lipsesc motivat 3 consilieri.

Participa la şedinţa Consiliului Local al municipiului Paşcani:

|  |  |
| --- | --- |
| Domnul Pantazi Dumitru | Primarul municipiului Paşcani |
| Doamna Nedelcu Gabriela | Viceprimarul municipiului Paşcani |
| Sefi de servicii, directori ai societatilor/institutiilor  publice din subordinea Consiliului Local |  |
| Personal din cadrul aparatului de specialitate al  Primarului |  |
| Mass-media |  |

Supune spre aprobare procesul-verbal din sedinta extraordinara a Consiliului local din 16.08.2016, material pe care domnii consilieri l-au avut la mapele de sedinta.

Daca sunt observatii? Daca nu sunt, le supune spre aprobare:

**Pentru = 16**

**Impotriva = -**

**Abtineri = -**

**Doamna Jitaru Irina**, secretarul municipiului Pascani, da cuvantul presedintelui de sedinta.

**Domnul Ursu Dumitru-Leonard,** presedinte de sedinta**,** precizeaza ca prin Dispozitia Primarului nr. 1747/23.08.2016 a fost convocat Consiliul Local al municipiului Pascani in sedinta de indata in data de 23.08.2016, ora 15,00, cu urmatoarea ordine de zi:

**1. PROIECT DE HOTARARE privind revocarea Hotararii Consiliului Local al Municipiului Pascani nr. 130/16.08.2016 privind aprobarea Documentatiei de avizare a lucrarilor de interventie varianta 1 si a indicatorilor tehnico – economici la obiectivul de investii: „Reabilitare, conservare si revitalizarea Palatului Cantacuzino – Pascanu si a terenului aferent”, str. Aleea Parcului nr. 7, municipiul Pascani, jud. Iasi**

*Initiatorul proiectului de hotarare- Primarul municipiului Pascani*

**2. PROIECT DE HOTARARE privind aprobarea indicatorilor tehnico - economici la obiectivul de investitii: “Reabilitare, conservare și revitalizarea Palatului Cantacuzino – Pașcanu și a terenului aferent”, str. Aleea Parcului, nr. 7, municipiul Pașcani, jud. Iași**

*Initiatorul proiectului de hotarare- Primarul municipiului Pascani*

**3. PROIECT DE HOTARARE privind aprobarea proiectului si a cheltuielilor legate de proiect - PROIECT < REABILITARE, CONSERVARE ŞI REVITALIZAREA PALATULUI CANTACUZINO-PAŞCANU ŞI A TERENULUI AFERENT >**

**Axa prioritară 5 –** Îmbunătăţirea Mediului Urban şi Conservarea, Protecţia şi Valorificarea Durabilă a Patrimoniului Cultural, Prioritatea de Investiţii

**Prioritatea de Investitii 5.1.** – Conservarea, Protejarea, Promovarea şi Dezvoltarea Patrimoniului Natural şi Cultural.

**Apel de proiecte nr.** POR/2016/5/5.1/1

*Initiatorul proiectului de hotarare- Primarul municipiului Pascani*

**Domnul Pantazi Dumitru,** primarul municipiului Pascani, precizeaza ca hotararea adoptata in sedinta extraordinara din 16 august va fi abrogata, deoarece proiectantul din eroare nu a prevazut in devizul general anumite sume si pentru a nu merge cu modificare la ADR. Mentioneaza ca mai sunt cele doua proiecte cu indicatorii tehnico-economici si bugetul proiectului.

**Domnul Ursu Dumitru-Leonard**, presedinte de sedinta, supune la vot ordinea de zi in forma prezentata:

**Pentru = 15**

**Impotriva = 1**

**Abtineri = -**

**Domnul Ursu Dumitru-Leonard**, presedinte de sedinta, propune trecerea la primul punct de pe ordinea de zi:

**1. PROIECT DE HOTARARE privind revocarea Hotararii Consiliului Local al Municipiului Pascani nr. 130/16.08.2016 privind aprobarea Documentatiei de avizare a lucrarilor de interventie varianta 1 si a indicatorilor tehnico – economici la obiectivul de investii: „Reabilitare, conservare si revitalizarea Palatului Cantacuzino – Pascanu si a terenului aferent”, str. Aleea Parcului nr. 7, municipiul Pascani, jud. Iasi**

*Initiatorul proiectului de hotarare- Primarul municipiului Pascani*

**Domnul Ursu Dumitru-Leonard,** presedinte de sedinta, solicita discutii.

**Domnul Bodoasca Mihai-Claudiu,** consilier local, precizeaza ca dl. primar a spus ca se revoca proiectul de hotarare de saptamana trecuta, facut la urgenta, fiindca se modifica indicatorii tehnico-economici. Dar acolo este si un raport de nelegalitate facut de secretar. Intreaba daca despre acela nu se discuta.

**Domnul Pantazi Dumitru,** primarul municipiului Pascani, intreaba ce sa se discute la raportul de nelegalitate.

**Domnul Bodoasca Mihai-Claudiu,** consilier local, precizeaza ca s-a facut raport de nelegalitate tocmai fiindca acea hotarare a fost incompleta.

**Domnul Pantazi Dumitru,** primarul municipiului Pascani, precizeaza ca tocmai de asta se revoca acea hotarare si s-a venit astazi cu alta.

**Domnul Conache Eduard-Catalin**, consilier local, precizeaza ca azi s-a venit cu acelasi proiect de hotarare ca data trecuta.

**Doamna Nedelcu Gabriela**, viceprimarul municipiului Pascani, precizeaza ca data trecuta s-a aprobat DALI si s-a solicitat completarea acesteia cu piesele desenate, ceea ce este practic imposibil. Sunt doua bibliorafturi, care contin si planse. Pentru consultare, aceasta documentatie va fi la secretarul municipiului. Deoarece cererea de finantare nu impune sa se aprobe DALI, ci doar indicatorii tehnico-economici, pentru a nu fi discutii, s-a mers pe varianta aceasta. Acum se aproba doar indicatorii tehnico-economici si nu DALI.

**Domnul Conache Eduard-Catalin**, consilier local, precizeaza ca in spatele hotararii se afla aceeasi documentatie.

**Doamna Nedelcu Gabriela**, viceprimarul municipiului Pascani, precizeaza ca in anexa nr. 1 este doar descrierea investitiei, ca parte din DALI. Conform ghidului de finantare trebuie aprobati indicatorii tehnico-economici, care trebuie insotiti de descrierea investitiei din DALI, deci nu tot DALI , ci doar e nevoie de descrierea investitiei.

**Domnul Ursu Dumitru-Leonard**, presedinte de sedinta, precizeaza ca asta s-a solicitat si la sedinta trecuta, de a avea acces la toata documentatia, inclusiv la piesele desenate.

**Doamna Nedelcu Gabriela**, viceprimarul municipiului Pascani, precizeaza ca aceste planse pot fi consultate. Nu e un secret.

**Domnul Bodoasca Mihai-Claudiu,** consilier local, precizeaza ca la sedinta trecuta documentatia a fost incompleta, dar pe un program local de stiri au aparut inclusiv schitele care le-au cerut ei.

**Domnul Pantazi Dumitru,** primarul municipiului Pascani, precizeaza ca documentatia aceasta nu o face primarul, viceprimarul sau aparatul de specialitate, ci o face un proiectant.

**Domnul Avramiuc Vasile**, consilier local, precizeaza ca se vrea sa se puna bete-n roate.

*Se vorbeste concomitent*.

**Domnul Pertu Iulian**, consilier in cadrul Compartimentului Tehnic si Investitii, precizeaza ca asteapta intrebari de la domnii consilieri.

**Domnul Ursu Dumitru-Leonard,** presedinte de sedinta, precizeaza ca daca dl. Pertu va lua cuvantul, va lamuri aceasta situatie.

**Domnul Pertu Iulian**, consilier in cadrul Compartimentului Tehnic si Investitii, precizeaza ca la partea de indicatori ca diferenta fata de ceea ce a fost in cealalta hotarare, au aparut modificari in modul de completare a cererii de finantare, consultantul luand in calcul maxim posibil la cheltuieli eligibile. Cand au trebuit puse de acord aceste cheltuieli, au intervenit modificari si in deviz. Au fost si o serie de erori in devizul general, nu s-au adunat niste linii. De comun acord cu consultantul, proiectantul a refacut devizul general in forma pe care au primit-o. Ca si documentatie tehnica, pe partea desenata nu s-au facut modificari.

**Domnul Ursu Dumitru-Leonard,** presedinte de sedinta, intreaba pe dl. Pintilie daca are intrebari legate de proiect.

**Domnul Pintilie Marius-Nicolae**, consilier local, precizeaza ca nu a avut timp sa studieze documentatia trimisa, timpul fiind foarte scurt. Mentioneaza ca nu stie sa faca diferenta intre ce este acum si ce a fost data trecuta.

**Domnul Pantazi Dumitru,** primarul municipiului Pascani, precizeaza ca nu e nicio diferenta, e acelasi proiect, aceeasi documentatie, sunt doar alte sume in cadrul bugetului proiectului.

**Domnul Conache Eduard-Catalin**, consilier local, precizeaza ca au votat un proiect care are raport de nelegalitate si acum se vrea a se vota acelasi proiect.

**Doamna Nedelcu Gabriela**, viceprimarul municipiului Pascani, precizeaza ca data trecuta s-a votat DALI. Chiar el a spus ca DALI nu este completa fiindca nu are toate plansele desenate. S-a renuntat la a vota in integralitate DALI si acum se voteaza indicatorii tehnico-economici conform ghidului de finantare.

**Domnul Conache Eduard-Catalin**, consilier local, precizeaza ca schitele sunt in format PDF si pot fi transmise pe mail. Anexa nr. 1 la proiectul de hotarare supus dezbaterii e aceeasi cu cea din hotararea adoptata.

**Doamna Jitaru Irina**, secretarul municipiului Pascani, precizeaza ca nu este asa. Anexa cuprinde doar descrierea investitiei si indicatorii tehnico-economici, pentru ca fac parte din acest DALI.

**Doamna Nedelcu Gabriela**, viceprimarul municipiului Pascani, precizeaza ca trebuie anexata la cererea de finantare hotararea de aprobarea a indicatorilor tehnico-economici, nu de aprobare a DALI. Documentul trebuie sa cuprinda in anexa descrierea investitiei din DALI. Asta trebuie aprobat.

**Domnul Conache Eduard-Catalin**, consilier local, intreaba de ce nu apare extras din DALI, ci tot DALI.

**Doamna Jitaru Irina**, secretarul municipiului Pascani, precizeaza ca ce este in titlul hotararii apare si in cuprinsul ei.

**Domnul Pantazi Dumitru,** primarul municipiului Pascani, precizeaza ca de asta merge tara asa, ca tot se pun intrebari si se cer justificari. Mentioneaza ca joi trebuie depus proiectul.

*Se vorbeste concomitent.*

**Domnul Conache Eduard-Catalin**, consilier local, mentioneaza ca termenul de depunere e 25 noiembrie.

**Doamna Nedelcu Gabriela**, viceprimarul municipiului Pascani, precizeaza ca e atunci daca mai raman fonduri.

**Doamna Pavel Mirela-Rita**, consilier in cadrul Compartimentului Programe Europene si Atragere de Fonduri Structurale, precizeaza ca daca proiectele se depun in primele trei luni de la lansare vor fi trecute direct la finantare daca indeplinesc 70 de puncte. Celelelte care vor fi inregistrate dupa acest termen, care e conform ADR 25 august, ora 12,00, vor intra in competitie cu cele care vor fi depuse peste acest termen, urmand a fi ierarhizate functie de punctajul primit.

**Domnul Bodoasca Mihai-Claudiu,** consilier local, intreaba ce se intampla daca fac gresit acum.

**Doamna Pavel Mirela-Rita**, consilier in cadrul Compartimentului Programe Europene si Atragere de Fonduri Structurale, precizeaza ca daca proiectul va fi respins, nu va mai putea fi pus pana in noiembrie.

**Domnul Riznic Andrei-Marius**, consilier local, precizeaza ca tocmai de asta trebuie sa fie privite cu atentie lucrurile.

**Doamna Pavel Mirela-Rita**, consilier in cadrul Compartimentului Programe Europene si Atragere de Fonduri Structurale, precizeaza ca este de acord.

*Se vorbeste concomitent.*

**Domnul Ursu Dumitru-Leonard,** presedinte de sedinta, solicita sa se discute la subiect. Mentioneaza ca doamna viceprimar a citit din ghid. Solicita sa se interpreteze din punct de vedere gramatical. Solicita sa se gandeasca bine.

**Domnul Bodoasca Mihai-Claudiu,** consilier local, intreaba cine isi asuma raspunderea daca proiectul e gresit.

**Domnul Pantazi Dumitru,** primarul municipiului Pascani, precizeaza ca isi asuma raspunderea proiectantul ca toate datele si inscrisurile sunt corecte.

**Domnul Pintilie Marius-Nicolae**, consilier local, intreaba daca are raspundere contractuala.

**Domnul Pantazi Dumitru,** primarul municipiului Pascani, precizeaza ca nu numai contractuala, toata documentatia este sub semnatura.

**Domnul Pintilie Marius-Nicolae**, consilier local, intreaba daca in contract este o clauza de penalitate in caz ca proiectantul greseste.

**Domnul Pantazi Dumitru,** primarul municipiului Pascani, precizeaza ca nu are acum acest contract sa vada acest aspect.

**Domnul Pintilie Marius-Nicolae**, consilier local, precizeaza ca stie ca pana acum nu a fost niciodata la proiectant aceasta raspundere. La executanti se cerea garantie de buna executie. Era aviz CTE la proiectul anterior.

**Doamna Jitaru Irina**, secretarul municipiului Pascani, precizeaza ca este si acum.

**Domnul Ursu Dumitru-Leonard,** presedinte de sedinta, ii solicita d-lui Pertu daca are ceva de adaugat.

**Domnul Pertu Iulian**, consilier in cadrul Compartimentului Tehnic si Investitii, precizeaza ca hotararea privind indicatorii este un punct de pe lista de verificare, proiectul tehnic este o alta parte si e responsabilitatea specialistilor.

*Se vorbeste concomitent.*

**Domnul Pintilie Marius-Nicolae**, consilier local, solicita colegilor sai sa puna intrebari pe marginea proiectelor de hotarare.

**Domnul Conache Eduard-Catalin**, consilier local, precizeaza ca din punctul lui de vedere se voteaza acelasi proiect, care a primit aviz de nelegalitatela sedinta trecuta. Pentru a nu fi acelasi proiect, anexa 1 trebuie sa fie extras din DALI.

**Doamna Nedelcu Gabriela**, viceprimarul municipiului Pascani, precizeaza ca repeta a nu stie a cata oara. Data trecuta s-a votat DALI. El a sesizat ca nu sunt toate plansele desenate. Deoarece finantatorul nu obliga sa se aprobe DALI, ci doar indicatorii tehnico-economici si descrierea investitiei din DALI, s-a refacut acest proiect de hotarare. Pentru a nu fi contestatii, s-a hotarat sa nu se voteze DALI in integralitate, ci doar indicatorii tehnico-economici cuprinsi in documentatie.

**Domnul Conache Eduard-Catalin**, consilier local, precizeaza ca este aceeasi documentatie anexata.

**Doamna Nedelcu Gabriela**, viceprimarul municipiului Pascani, precizeaza ca hotarare trebuie sa cuprinda in anexa descrierea investitiei din DALI.

*Se vorbeste concomitent.*

**Domnul Haldan Vasile**, consilier local, precizeaza ca fiecare trebuie sa decida in dreptul lui.

**Domnul Riznic Andrei-Marius**, consilier local, precizeaza ca vede la cheltuielile pentru corpurile Ci si C2 cresteri semnificative.

**Domnul Ursu Dumitru-Leonard,** presedinte de sedinta, precizeaza ca in dezbatere este proiectul de revocare. Supune la vot proiectul de hotarare in forma prezentata:

**Pentru = 16**

**Impotriva = -**

**Abtineri = -**

**Domnul Ursu Dumitru-Leonard,** presedinte de sedinta, precizeaza ca hotararea a fost adoptata si propune trecerea la urmatorul punct de pe ordinea de zi:

**2. PROIECT DE HOTARARE privind aprobarea indicatorilor tehnico - economici la obiectivul de investitii: “Reabilitare, conservare și revitalizarea Palatului Cantacuzino – Pașcanu și a terenului aferent”, str. Aleea Parcului, nr. 7, municipiul Pașcani, jud. Iași**

*Initiatorul proiectului de hotarare- Primarul municipiului Pascani*

**Domnul Ursu Dumitru-Leonard,** presedinte de sedinta, solicita intrebari.

**Domnul Pintilie Marius-Nicolae**, consilier local, precizeaza ca este o diferenta de 4 milione de , care nu e mica.

**Domnul Pantazi Dumitru,** primarul municipiului Pascani, precizeaza ca din echipa proiectantului, doamnei care se ocupa de deviz i-a murit copilul si nu a mai corelat toate sumele in deviz. S-a corectat devizul si o parte din date au fost verificate si de catre cei din aparatul de specialitate

**Domnul Bodoasca Mihai-Claudiu,** consilier local, precizeaza ca apare o suma la studii de teren, care nu era in devizul anterior.

**Domnul Pertu Iulian**, consilier in cadrul Compartimentului Tehnic si Investitii, precizeaza ca acolo a fost o eroare de adunare. Nu s-au adunat liniile 3.1.si 3.2. Cheltuielile pentru corpurile 1 si 2 ca lucrari sunt eligibile, iar consultantul a cautat sa obtina maxim posibil.

**Domnul Bodoasca Mihai-Claudiu,** consilier local, precizeaza ca s-a ajuns la 5 milioane de euro pentru un imobil. Cei de la Hunedoara cu 7,5 milioane de euro vor sa renoveze castelul Corvinilor cu 4 ha. Mentioneaza ca e cam sceptic.

**Domnul Pertu Iulian**, consilier in cadrul Compartimentului Tehnic si Investitii, precizeaza ca acel castel a mai fost reabilitat. Ei solicita acesti bani pentru alte lucrari pe care vor sa le dezvolte acum. Acest proiect e nou, sunt lucrari din categoria speciale si nu trebuie subevaluate. Daca va veni un constructor care va spune ca le face la jumatate de pret, e treaba lui cum justifica lucrarile si pretul.

**Domnul Bodoasca Mihai-Claudiu,** consilier local, intreaba inca o data daca isi asuma cineva din administratia locala, in cazul ca nu se primeste finantare, esecul.

**Domnul Pantazi Dumitru,** primarul municipiului Pascani, precizeaza ca e concurs de proiecte.

**Domnul Bodoasca Mihai-Claudiu,** consilier local, mentioneaza ca e situatia in care e descalificata datorita greselilor din documentatie.

**Domnul Pantazi Dumitru,** primarul municipiului Pascani, precizeaza ca documentatia nu a facut-o el. Documentatia e facuta de un proiectant.

**Domnul Pertu Iulian**, consilier in cadrul Compartimentului Tehnic si Investitii, precizeaza ca nu se aproba documentatia, e vorba de cheltuieli, de banul public.

**Domnul Conache Eduard-Catalin**, consilier local, precizeaza ca in anexa la proiectul de hotarare apare aceeasi documentatie ca la proiectul de data trecuta.

**Doamna Nedelcu Gabriela**, viceprimarul municipiului Pascani, precizeaza ca apare in anexa descrierea investitiei.

**Domnul Pintilie Marius-Nicolae**, consilier local, precizeaza ca nu e rea intentie. Daca nu se voia sa se voteze acest proiect, nu veneau la aceasta sedinta.

**Domnul Conache Eduard-Catalin**, consilier local, precizeaza ca ar fi trebui sa fie extras din acest DALI.

**Doamna Jitaru Irina**, secretarul municipiului Pascani, precizeaza ca in anexa nr. 1 e descrierea investitiei, indicatorii tehnico-economici, nu tot DALI.

**Domnul Pintilie Marius-Nicolae**, consilier local, precizeaza ca in proiectul de data trecuta erau doua variante de reabilitare. Daca ai doua variante de reabilitare, inseamna ca faci mai mult decat descrierea investitiei, propui si solutii. Dl. Conache spune ca e mai multe decat descrierea investitiei, seamana a solutie. Daca se vrea, se poate lua ca si descriere.

**Doamna Jitaru Irina**, secretarul municipiului Pascani, precizeaza ca tot ce se numeste descrierea investitiei din DALI a trebuit atasat, urmata de principalii indicatori tehnico-economici ai investitiei.

*Se vorbeste concomitent*.

*Se ia o pauza de 5 minute.*

*Se reia sedinta.*

**Domnul Pintilie Marius-Nicolae**, consilier local, precizeaza ca era normal ca aceste proiecte sa nu faca obiectul unei sedinte de indata, daca erau discutate eventual de ieri, astazi erau lamurite problemele. Este convins ca nu se stia de aceasta problema din aceasta dimineata.

**Domnul Pantazi Dumitru,** primarul municipiului Pascani, precizeaza ca stia de ieri, dar au trebuit pregatite proiectele de hotarari.

**Domnul Pintilie Marius-Nicolae**, consilier local, precizeaza ca de ieri trebuia sa se intalneasca neoficial la masa de lucru pentru a discuta aceasta problema.

**Doamna Spiridon Mihaela-Iulia,** consilier local, precizeaza ca deoarece sunt prezenti la aceasta masa sunt bine intentionati. Nu au venit sa fie impotriva acestui proiect. Ii intereseaza si incearca sa se implice. Daca exista probleme, nu pot raspunde ei fiindca nu au apucat sa studieze toata documentatia. Rugamintea este sa se incerce sa fie priviti ca pe o echipa, nu sunt impotriva proiectelor. Daca pun mai multe intrebari, nu inseamna ca sunt impotriva, ci vor ca lucrurile sa iasa bine. Este bine si pentru cei care urmaresc, nu trebuie sa fie un vot formal. Ar fi fost foarte bine sa explice cineva pentru ca este un proiect de amploare. Daca explica cineva fiecare parte, poate nu mai existau discutiile de astazi.

**Domnul Bodoasca Mihai-Claudiu,** consilier local, mentioneaza ca se lucreaza repede si nu tocmai bine. Data trecuta s-a aprobat un proiect de hotarare in sedinta extraordinara si astazi se revoca, ceea ce nu este tocmai bine. Intreaba cine isi asuma raspunderea daca va fi un esec. Este sceptic. Pe viitor solicita un pic de respect fata de ei, o colaborare.

**Domnul Pantazi Dumitru,** primarul municipiului Pascani, precizeaza ca si el isi doreste acelasi lucru, dar in speta de fata lucrurile nu au depins de ei.

**Domnul Bodoasca Mihai-Claudiu,** consilier local, precizeaza ca daca acest proiect nu trece, dl. primar trebuie sa-si asume raspunderea, barbateste. Asa vede el lucrurile.

*Se vorbeste concomitent.*

**Doamna Nedelcu Gabriela**, viceprimarul municipiului Pascani, precizeaza ca nu crede ca e de competenta consiliului local sa modifice acest DALI.

**Domnul Ursu Dumitru-Leonard,** presedinte de sedinta, precizeaza ca eventual puteau modifica ceva in partea scrisa. Spera ca acest proiect sa treaca pentru beneficiul pascanenilor.

**Domnul Conache Eduard-Catalin**, consilier local, precizeaza ca ar vrea sa fie mentionat expres in procesul-verbal al sedintei ca nu se voteaza documentatia, ci doar descrierea investitiei si indicatorii, conform documentatiei.

**Domnul Ursu Dumitru-Leonard,** presedinte de sedinta, precizeaza ca se vad deja raspunzatori, desi nu e cazul.

**Domnul Riznic Andrei-Marius**, consilier local, precizeaza ca va vota acest proiect si solicita sa nu fie priviti cu adversitate atunci cand pun intrebari. Mentioneaza ca din idei diferite se naste progresul. Nimeni nu o face de drag, dar se vede cate greseli sunt, inclusiv in acele documente ale proiectantului. Se pot sesiza anumite lucruri. Se adreseaza d-lui Avramiuc si precizeaza ca nu trebuie sa fie niste manechine cu mana sus. A vazut si un limbaj mai neadecvat acestei locatii.

**Doamna Nedelcu Gabriela**, viceprimarul municipiului Pascani, precizeaza ca acum ii place tonalitate d-lui Riznic, dar daca se vede inregistrarea se va observa tonalitatea de la inceputul sedintei. Nu au atitudine agresiva pentru ca sunt aici sa poarte un dialog civilizat in interesul pascanenilor si spre binele lor.

**Domnul Avramiuc Vasile**, consilier local, precizeaza ca a vorbit doar jmatate de minut. Intreaba daca trebuie sa vorbeasca doar unii si ceilalti sa-i asculte.

**Domnul Ursu Dumitru-Leonard,** presedinte de sedinta, supune la vot proiectul de hotarare in forma prezentata:

**Pentru = 15**

**Impotriva = -**

**Abtineri = 1**

**Domnul Ursu Dumitru-Leonard,** presedinte de sedinta, precizeaza ca hotararea a fost adoptata si propune trecerea la urmatorul punct de pe ordinea de zi:

**3. PROIECT DE HOTARARE privind aprobarea proiectului si a cheltuielilor legate de proiect - PROIECT < REABILITARE, CONSERVARE ŞI REVITALIZAREA PALATULUI CANTACUZINO-PAŞCANU ŞI A TERENULUI AFERENT >**

**Axa prioritară 5 –** Îmbunătăţirea Mediului Urban şi Conservarea, Protecţia şi Valorificarea Durabilă a Patrimoniului Cultural, Prioritatea de Investiţii

**Prioritatea de Investitii 5.1.** – Conservarea, Protejarea, Promovarea şi Dezvoltarea Patrimoniului Natural şi Cultural.

**Apel de proiecte nr.** POR/2016/5/5.1/1

*Initiatorul proiectului de hotarare- Primarul municipiului Pascani*

**Domnul Bodoasca Mihai-Claudiu,** consilier local, solicita lamuriri cu privire la cheltuieli diverse si neprevazute.

**Domnul Pertu Iulian**, consilier in cadrul Compartimentului Tehnic si Investitii, precizeaza ca aceste cheltuieli diverse si neprevazute se estimeaza ca un procent din totalul cheltuielilor de constructii montaj, pentru ca pe parcursul lucrarilor pot sa apara situatii neprevazute sau lucrari care au fost masurate in minus de proiectant. Ca sa existe acoperire in buget, se prevede acest capitol de cheltuieli. Din acest procent de 17%, maxim 10% sunt eligibili. Daca se va depasi acest capitol de cheltuieli adica 10%, restul ce depaseste vor fi pe neeligibili.

**Domnul Ursu Dumitru-Leonard,** presedinte de sedinta, supune la vot proiectul de hotarare in forma prezentata:

**Pentru = 16**

**Impotriva = -**

**Abtineri = -**

**Domnul Ursu Dumitru-Leonard,** presedinte de sedinta, precizeaza ca hotararea a fost adoptata in unanimitate si declara inchise lucrarile sedintei de indata din data de 23.08.2016, ora 15,00.

**PRESEDINTE DE SEDINTA Contrasemneaza**

**Consilier, URSU DUMITRU-LEONARD SECRETARUL MUNICIPIULUI,**

**Cons. Jr. JITARU IRINA**